૧૪મી ઓગસ્ટના તેના સ્વાતંત્ર્ય દિનને કાશ્મીરની આઝાદી માટે સમર્પિત કરવાની જાહેરાત કરીને કાશ્મીરના જેહાદીઓને રાજદ્વારી, રાજકીય અને નૈતિક સમર્થન આપવાની ખુલ્લેઆમ ઘોષણા કરીને પાકિસ્તાન એક પ્રકારે કાશ્મીરમાં ત્રાસવાદને સમર્થન આપવાના ઉત્સાહમાં નિર્લજ્જ બનવાની સાથે નિર્વસ્ત્ર પણ બની ગયું છે. ઇસ્લામાબાદમાં પાકિસ્તાનના રાષ્ટ્રપતિએ અને ભારતમાં પાકિસ્તાનના રાજદૂતે સમાન શબ્દોમાં આ વાત દોહરાવી એ પછી ભારતના વડા પ્રધાને અત્યંત સંયમી ભાષામાં ડિપ્લોમેટિક શૈલીમાં પાકિસ્તાનને પંદરમી ઓગસ્ટે સંદેશો આપી દીધો છે.